Daerah Kecil Debak

Daerah Kecil Debak (, ) ialah sebuah daerah kecil  di negeri Sarawak Bumi Kenyalang, Malaysia. Ia adalah sebahagian daripada Bahagian Betong yang merangkumi Betong, Saratok, Pusa, Kabong, Spaoh, Debak, Roban, Maludam dan Budu. Jumlah penduduknya ialah seramai 10,276 orang pada tahun 2010. Majoriti penduduk yang tinggal di daerah kecil ini ialah beretnik Iban (51.2%). Pekan pentadbiran bagi daerah ini ialah, Debak. Ia memiliki luas sebanyak 292.15 km2.

Pentadbiran 
Daerah Kecil Debak sepenuhnya dibawah seliaan Pejabat Daerah Kecil Debak. Terdapat 49 rumah panjang Iban dan sembilan perkampungan Melayu yang berlokasi di Daerah Kecil Debak pada tahun 2017. Contohnya, Kampung Dit merupakan salah satu daripada perkampungan Melayu di Debak dan Rumah Linseter di Rapong, Debak. Daerah Kecil Debak ditadbir oleh seorang pegawai tadbir menyuasa; pemegang jawatan terkini ialah Nazari Bin Bujang.

Demografi 
Jumlah penduduk yang menetap di Daerah Kecil Debak ialah seramai 10,276 orang pada tahun 2010. Majoriti penduduk ialah beretnik Iban. Berdasarkan, bancian Malaysia 2010, jumlah penduduk yang beretnik Iban ialah seramai 5,262 orang dan diikuti oleh etnik Melayu (4,447 orang), Cina dan Bumiputera Lain (masing-masing ialah 401 dan 35 orang), Bidayuh (33 orang), Melanau (12 orang), etnik lain-lain (11 orang) dan paling sedikit ialah etnik India (5 orang).

Sejarah 
Berdasarkan fakta sejarah, suatu ketika dahulu semasa pemerintahan Sultan Brunei di Sarawak, Debak telah dijadikan sebagai pusat pentadbiran untuk kawasan Saribas (Betong). Wakil Sultan Brunei di Debak.

Mengikut cerita penduduk asal di Debak, pada masa dahulu anak seorang pahlawan (yang bernama Datuk Ugak) dikatakan telah menjadi mangsa kepada benak atau fenomena dimana air sungai berombak besar dan ke hulu ketika air pasang yang umumnya berlaku di Sarawak, berkenaan ketika sedang dia sedang mandi. Apabila mengetahui anaknya terbunuh disebabkan benak itu, Datuk Ugak telah membawa pedang dan menunggu kemunculan benak tersebut. Akibat marah, Datuk Ugak telah "memotong"/menetak fenomena benak berkenaan dengan sebilah pedang yang dibawanya. Mengikut komuniti di Debak, semasa menetak benak tersebut kelihatan darah yang mengalir di dalam Sungai Rimbas. Oleh itu, sesiapa sahaja tidak dapat lagi melihat fenomena tersebut, benak itu di Debak pada hari ini kerana dikatakan telah "mati" dibunuh Datuk Ugak.

Ekonomi 
Majoriti penduduk yang tinggal di Debak ialah bekerja sebagai petani yang merangkumi 90% daripada bilangan penduduknya. Kebanyakkannya mereka bekerja di Estet Kelapa Sawit Rimbas yang diuruskan oleh Lembaga Penyatuan dan Pemulihan Tanah Sarawak (SALCRA). Terdapat juga penduduk berniaga dan bekerja dalam sektor awam.

Rujukan

Pautan luar 
 . Dicapai pada 2 Januari 2020.

Debak